রূপরাম ধর্মমঙ্গল কাব্য কবিতা মিলনসাগর Roopram DHARMA MANGAL KABYA Poetry Milansagar
রূপরাম চক্রবর্তীর ধর্মমঙ্গল কাব্য
কবি রূপরাম চক্রবর্তীর ধর্মমঙ্গলের পরিচিতির পাতায় . . .
রূপরামের ধর্মমঙ্গল কাব্যের সূচি
তবে রাজা লাউসেন বিলম্ব না করে |
দেখা দিল মাধুরীকমল মধুপুরে ||
তরঙ্গে তরণী কাঁপে তাহে তিমিঙ্গিল |
বিস্তর সঙ্কট হৈল গোউড় দাখিল ||
পাটন হইতে যেন আইল সদাগর |
বাদ্য বাজে গোলা পড়ে সাক্ষাত বজ্জর ||
কম্পমান হৈল রাজ্য গোউড় ভুবন |
নৌকা হৈতে তুলিল সুবর্ণ সিংহাসন ||
অপরঞ্চ তুলিল ধর্মের রথঘর |
ঘোষণা পড়িল রাজ্য গোউড় ভিতর ||
পশ্চিমউদয় দিয়া আল্য রঞ্জার নন্দন |
এইরূপ ঘোষণা পড়িল ঘনে ঘন ||
বার দন্ড দিল গিয়া পশ্চিম উদয় |
লাউসেনে দেখিলে বড়ই পুণ্য হয় ||
অবনী লোটায়্যা কেহ দন্ডবত করে |
যাত পড়্যা গেল নদী ভৈরবীর তীরে ||
কেহ বলে লাউসেন সাক্ষাত নিরঞ্জন |
কেহ বলে অবতার অদিতিনন্দন ||
কেহ বলে বর্ণ দেখি সাক্ষাত অরুণ |
অনুমান করে কেহ দ্বিতীয় অর্জুন ||
পূর্বমুখে লাউসেন বৈসে তরুমূলে |
গোউড় দক্ষিণভাগে ভৈরবীর কূলে ||
বাড়ীকে বিদায় হৈল বাইতি হরিহর |
লাউসেন বলে মাসী অবধান কর ||
তোমা হৈতে প্রাণ পাল্য সঙ্কট সাগরে |
তোমা হৈতে পশ্চিমউদয় অস্তগিরিশিরে ||
নয়নে দেখিল ধর্ম তোমার কারণ |
বিশেষ মনের কথা কহি অনুক্ষণ ||
আগে আমি জননী দেখিব বন্দীঘরে |
তবে গিয়া ভেটিব পঞ্চম গৌড়েশ্বরে ||
জননী কারণে প্রাণ অনুক্ষণ কান্দে |
মা বাপ রাখিয়া বন্দী কেবা বুক বান্ধে ||
জন্মদাতা দেখিব জননী রঞ্জাবতী |
গৌড় কারাগারে চল যাব শীঘ্রগতি ||
দৈবহেতু বত্সর দিবস দেখা নাই |
পশ্চাত ভেটিব রাজা যে করে গোসাঞি ||
এত শুনি সায় দিল সামুলা আমিনি |
লাউসেন যায় যথা জনক জননী ||
সামুলা আমিনি পাছু গোড়াইয়া যায় |
শহর পশ্চিমদিগে বন্দীঘর পায় ||
কর্পূর পাতর ছিল মায়ের সহিত |
কত দূরে লাউসেন দেখে আচম্বিত ||
জননী সমুখে বলে কর্পূর পাতর |
পশ্চিমউদয় দিয়া আল্য তোমার কুঙর ||
তপস্যা কারণে মুখ হয়্যাছে মলিন |
নিঃসরিয়া দেখহ তোমার বড় দিন ||
কর্পূর কহিল যদি জোড়হাথ হয়্যা |
বন্দীঘরে লাউসেন উত্তরিল গিয়া ||
মাএ পোএ যেই দন্ডে হৈল দরশন |
রঞ্জাবতীর খস্যা পড়ে বত্রিশ বন্ধন ||
হাতকড়া কসে আর পায়ের শিকল |
দ্বিজ রূপরাম গান শ্রীধর্মমঙ্গল ||
মাএ পোএ বিরলে বসিলা বন্দীঘরে |
রঞ্জাবতী বারতা জিজ্ঞাসে ধীরে ধীরে ||
কোন্ দিনে পশ্চিমউদয় দিল নিরঞ্জন |
সে কথা বলিবে মোরে শুন বাপধন ||
কোন্ তপে ধর্মরাজা হইলা সদয় |
কতক্ষণে হৈল বাপু পশ্চিম উদয় ||
.  ******************
.                                                 স্বর্গারোহণ পালার পরের পৃষ্ঠায় . . .
.                                                                      পাতার উপরে . . .
মিলনসাগর
রূপরামের ধর্ম্মমঙ্গল
স্বর্গারোহণ পালা
পৃষ্ঠা - ১  ২  ৩  ৪  ৫  ৬  ৭  ৮
১    বন্দনা  পালা
.          গনেশ বন্দনা
.          ধর্ম্ম বন্দনা
.          ঠাকুরাণী বন্দনা
.          চৈতন্য বন্দনা
.          সরস্বতী বন্দনা
.          বিপ্র বন্দনা
.          দিগ্ বন্দনা
২   আত্মকাহিনী
৩   স্থাপনা পালা
৪    আদ্য ঢেকুর পালা
.           গজেন্দ্র মোক্ষণ
৫    রঞ্জার বিবাহপালা
৬   লুইচন্দ্র পালা
৭   শালেভর পালা
৮   লাউসেনের জন্মপালা
.            পরিশিষ্ট, জন্মপালা
৯   লাউসেন চুরিপালা
১০ আখড়া পালা
১১ ফলানির্মাণ পালা
১২ মল্লবধ পালা
১৩ বাঘজন্মপালা
১৪ বাঘবধ পালা
১৫ জামতি পালা
১৬ গোলাহাটপালা
১৭ হস্তিবধপালা
১৮ কাঙুরযাত্রাপালা
১৯ কলিঙ্গাবিভাপালা
২০ লৌহগন্ডারপালা
২১ কানড়াবিভাপালা
২২ অনুমৃতাপালা
২৩ ইছাইবধপালা
২৪ অঘোরবাদলপালা
২৫ জাগরণপালা
২৬ স্বর্গারোহণপালা